

**"Қазақстан Республикасының кейбір заңнамалық актілеріне заңсыз жолмен алынған кірістерді заңдастыруға (жылыстатуға) және терроризмді қаржыландыруға және ақшаны қолма-қол ақша айналдыруға қарсы іс-қимыл мәселелері бойынша өзгерістер мен толықтырулар енгізу туралы" Қазақстан Республикасының 2012 жылғы 21 маусымдағы Заңын іске асыру жөніндегі шаралар туралы**

Қазақстан Республикасы Премьер-Министрiнiң 2012 жылғы 30 шілдедегі № 136-ө Өкiмi

      1. Қоса беріліп отырған «Қазақстан Республикасының кейбір заңнамалық актілеріне заңсыз жолмен алынған кірістерді заңдастыруға (жылыстатуға) және терроризмді қаржыландыруға және ақшаны қолма-қол ақшаға айналдыруға қарсы іс-қимыл мәселелері бойынша өзгерістер мен толықтырулар енгізу туралы» Қазақстан Республикасының 2012 жылғы 21 маусымдағы Заңын іске асыру мақсатында қабылдануы қажет нормативтік құқықтық актілердің тізбесі (бұдан әрі – тізбе) бекітілсін.  
      2. Қазақстан Республикасы Қаржы министрлігі:  
      1) тізбеге сәйкес нормативтік құқықтық актілердің жобаларын әзірлесін және белгіленген тәртіппен Қазақстан Республикасының Үкіметіне бекітуге енгізсін;  
      2) тиісті ведомстволық нормативтік құқықтық актіні қабылдасын және Қазақстан Республикасының Үкіметін қабылданған шаралар туралы хабардар етсін.

*Премьер-Министр                               К. Мәсімов*

Қазақстан Республикасы  
Премьер-Министрінің   
2012 жылғы 30 шілдедегі  
№ 136-ө өкімімен    
бекітілген

**«Қазақстан Республикасының кейбір заңнамалық актілеріне заңсыз**  
**жолмен алынған кірістерді заңдастыруға (жылыстатуға) және**  
**терроризмді қаржыландыруға және ақшаны қолма-қол ақшаға**  
**айналдыруға қарсы іс-қимыл мәселелері бойынша өзгерістер**  
**мен толықтырулар енгізу туралы» Қазақстан Республикасының**  
**2012 жылғы 21 маусымдағы Заңын іске асыру мақсатында**  
**қабылдануы қажет нормативтік құқықтық актілердің тізбесі**

|  |  |  |  |  |
| --- | --- | --- | --- | --- |
| Р/с  № | Нормативтік құқықтық актінің атауы | Актінің нысаны | Орындауға жауапты мемлекеттік орган | Орындау мерзімі |
| 1 | 2 | 3 | 4 | 5 |
| 1. | Қаржы мониторингіне жататын операциялар туралы мәліметтер мен ақпаратты қаржы мониторингі субъектілерінің беру қағидаларын және күдікті операцияны айқындау критерийлерінің белгілерін бекіту туралы | Қазақстан Республикасы Үкіметінің қаулысы | Қаржымині (жинақтау), Әділетмині, ЭДСМ, СДШІА, ҰБ (келісім бойынша) | 2012 жылғы қыркүйек |
| 2. | Қазақстан Республикасының аумағында дара кәсіпкерлер немесе заңды тұлғалар өз қызметін жүзеге асыратын жерлерде төлем карточкаларын пайдалана отырып, төлемдерді қабылдауға арналған жабдық (қондырғы) орнатуды қамтамасыз етуге, сондай-ақ төлем карточкаларын пайдалана отырып, төлемдерді қабылдауға міндетті жекелеген қызмет түрлерін бекіту туралы | Қазақстан Республикасы Үкіметінің қаулысы | Қаржымині (жинақтау), ҰБ (келісім бойынша) | 2012 жылғы қараша |
| 3. | «Қазақстан Республикасы Қаржы министрлігінің кейбір мәселелері туралы» Қазақстан Республикасы Үкіметінің 2008 жылғы 24 сәуірдегі № 387 қаулысына өзгерістер мен толықтырулар енгізу туралы | Қазақстан Республикасы Үкіметінің қаулысы | Қаржымині | 2012 жылғы шілде |
| 4. | Қазақстан Республикасы Қаржы министрінің кейбір бұйрықтарының күші жойылды деп тану туралы | Қаржымині бұйрығы | Қаржымині | 2012 жылғы шілде |

**Ескертпе: аббревиатуралардың толық жазылуы:**  
Қаржымині - Қазақстан Республикасы Қаржы министрлігі  
Әділетмині - Қазақстан Республикасы Әділет министрлігі  
ЭДСМ – Қазақстан Республикасы Экономикалық даму және сауда министрлігі  
СДШІА - Қазақстан Республикасы спорт және дене шынықтыру істері агенттігі  
ҰБ - Қазақстан Республикасының Ұлттық Банкі

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК